Ռոբերտ Հարությունյան (պետական գործիչ)

Ռոբերտ Խոսրովի Հարությունյան (), ՀՀ պետական գործիչ, Հայաստանի Հանրապետության արտաքին գործերի նախարարի տեղակալ (2016-2018)։

Խոսրով Հարությունյանի որդին։

Կրթություն 
1993-1998 թթ. - սովորել և ավարտել է ՌԴ Կառավարությանն առընթեր ֆինանսական ակադեմիան՝ «ֆինանսներ և վարկ» մասնագիտությամբ բակալավրի աստիճանով։ 
Ավարտել է Շվեյցարիայի բիզնես դպրոցը՝ ստանալով բիզնեսի կառավարման մագիստրոսի աստիճան։
2007-2010 թթ. սովորել և ավարտել է Երևանի պետական համալսարանի ասպիրանտուրան։ Տնտեսագիտության թեկնածու։

Աշխատանքային գործունեությունը 
1998-1999 թթ. - ՀՀ կենտրոնական բանկի արժութային գործառնությունների բաժնի մասնագետ։
1999-2002 թթ. - ՀՀ կենտրոնական բանկի արժութային գործառնությունների բաժնի պետ։
2002-2008 թթ. - ՀՀ ֆինանսների և էկոնոմիկայի նախարարության Օտարերկրյա ֆինանսական ծրագրերի կառավարման կենտրոնի գործադիր տնօրեն։ 
2002-2008 թթ. - դասավանդել է ֆինանսաբանկային քոլեջում։
2008 թ. մայիսի 26-ին ՀՀ վարչապետի որոշմամբ նշանակվել է «Զարգացման հայկական գործակալություն» փակ բաժնետիրական ընկերության գլխավոր տնօրեն։
2015 թ. հունվարի 2-ից 2016 թ. հունվարի 31-ը՝ Եվրասիական տնտեսական հանձնաժողովի անդամ (նախարար)։
2016 թ. մարտի 4-ին ՀՀ Նախագահի հրամանագրով նշանակվել է Հայաստանի Հանրապետության արտաքին գործերի նախարարի տեղակալ, 2018 թվականի մայիսի 29-ին ազատվել է զբաղեցրած պաշտոնից։

Ծանոթագրություններ 

1975 ծնունդներ
Մայիսի 2 ծնունդներ
Հայ տնտեսագետներ
Չարենցավան քաղաքում ծնվածներ
ՀՀ պետական գործիչներ
Տնտեսագիտության թեկնածուներ
Եվրասիական տնտեսական հանձնաժողովի անդամներ